MOKUNA I 
I ke kamailio ana i keia kaao, ua oleloia ma Laie, Koolau, kona 
wahi 1 hanau ai, a he mau mahoe laua, o Kahauokapaka ka 
makuakane, o Malaekahana ka makuahine. O Kahauokapaka nae, 
oia ke Alii nona na okana elua, o Koolauloa a me Koolaupoko, a ia 
ia ka mana nui maluna o kela mau okana. 
I ka manawa i lawe ai o Kahauokapaka ia Malaekahana i wahine 
mare nana (hoao) mahope iho o ko lJaua hoao ana, hai mua o 
Kahauokapaka i kana olelo paa imua o kana wahine, o laua wale 
no ma ke kaawale, oiai iloko o ko laua mau minute oluolu, a eia 
ua olelo paa la: 
“E kuu wahine, he nani ia ua mare ae nei kaua, a nolaila, ke hai 
nei au i kuu olelo paa ia oe; i noho aku auanei kaua, ai loaa ka kaua 
keiki, a he keikikane, alaila pomaikai kaua, ola na iwi iloko o ko 
kaaa mau la elemakule, a haule aku i ka make, nalo no hoi na wahi 
huna; na ia keiki e nai na moku e pau ai, ke loaa hoi ia kaua ke keiki 
mua a he keikikane; aka hoi, ina he kaikamahine ke hanau mua mai, 
alaila e make, a ina he mau kaikamahine wale no ka kaua ke hanau 
maie make no, aia no ke ola a hanau mai a he keikikane, ola na hanau 
mui ina he mau kaikamahine.” 
I ka ewalu paha o na makahiki o ko laua noho ana he kane a he 
wahine, hapai ae la o Malaekahana, a hanau mai la he kaikamahine, 
ua maikai na helehelena i ka nana aku, a no ka maikai o na hele- 
helena o ua kaikamahine nei, manao iho Ja ka makuahine o ke kumu 
la hoi ia e lilo ai ka olelo paa a Kahauokapaka i mea ole, ola Ja hoi ua 
kaikamahine nei, aole ka! Ia manawa i hanau ai, aia nae o Kahauo- 
kapaka 1 ka lawai-a me na kanaka. 
A hoi mai o Kahauokapaka mai ka lawai-a mai, haiia aku la ua 
hanau o Malaekahana he kaikamahine. A hiki ke alii i ka hale, ua 
wahiua ke kaikamahine i ke kapa keiki, kena koke ae la o Kahauo- 
kapaka 1 ka Ilamuku e pepehi. 
Ma ia hope iho hapai hou o Malaekahana, a hanau hou mai la he 
kaikamahine, o keia nae ke kaikamahine 01 aku o ka maikai mamua 
o kela kaikamahine mua, manao iho la e ola la hoi, aole ka! Ike ae 
la o Kahauokapaka i ke kaikamahine e hiiia mai ana, ua hoaahuia i 
ke kapa keiki, ia manawa, kena koke ae la ke alii i ka Tlamuku e 
pepehi. 
Mahope mai, ua hapai wale no o Malaekahana, he mau kaika- 
mahine wale no, aole nae i ola iki kekahi oia mau hanau ana o 
Malaekahana, ua pau wale no i ka pepehiia e like me ka olelo paa a 
ke alii. 
345 
